In Christi nomine et ejus divina clementia. Ego Fortunio Garceiz Kaixal facio hanc cartam donationis. Dono et concedo Deo et Sancto Petro Cluniacensi ecclesiam Beati Adriani de Vado Longo, cum illa hereditate quam desponsavimus eam ego et uxor mea Tota, die consecrationis ejus. Dono insuper molinendum et vineam quæ est circa palacium et agrum qui dicitur Peculiare, qui est super pontem in Ursella, et ortum ubi puteus est ad caput ecclesie, et in burgo novo palacium meum et totam ipsam hereditatem quam Cluniacenses monachi jam tenebant et possidebant ex die consecrationis prenominate ecclesiæ, quando ego et predicta uxor mea Tota obtulimus illam prefato Sancto P[etro] in manu et in presentia S[ancii] Pampilonensis episcopi. Hoc autem donativum facio propter salutem et remedium animæ meæ vel parentum meorum, regis S[ancii] et filiorum ejus, regis P[etri] et Ald[efonsi] et uxoris meæ T[otæ] atque filii mei G., ut sit in salutem, et remedium animarum nostrarum per secula cuncta. Amen. Dono autem sic ut habeant et possideant predicti monachi æcclesiam Sancti Adriani cum omnibus prefatis hereditatibus ingenuam et liberam et quietam et sine ulla mala voce per secula cuncta. Amen. Quicumque vero ex nepotibus vel ex generatione nostra hoc donativum violare aut frangere voluerit, sit anathema et excomunicatus, et cum Datan et Abiron et cum Juda, traditore, sepeliatur in inferno. De hoc sunt testes: Johannes, abbas de Sancti Johannis de Pinna; Petrus, abbas Sancti Salvatoris Leierensis cenobii; Petrus, abbas Sancte Marie de Irax; et in burgo novo de Sangossa, ubi palacium est cum suo orto et cum sua exita directa usque ad terminum coram vicinis statutum. Sunt testes Gilerm Cegorra, Gilerm Ugo, Sancius Picator; Miletus Bivianus, frater ejus; Arnaldus Vel, Nicholaus Faber, Johannes Motila; Petrus de Lafita; Gilerm Ross de Uli; Garcia Semenones; Ferran Galinz; Lope Arceiz de Sancto Adriano; Eneco Enecones; Petrus Castellanus; Petrus Arnaldi; Blasco Sancte Eulalie. SIGNVM : † : CAIXAL : Facta carta era Mº Cº LXXXº IIIº, regnante Domino nostro Jesu Christo, et sub ejus imperio dominante comite Barchinonense ac principante in Aragone, et in Sobrarbe, et in Rupa Curcia, in Cesaraugusta, et in Calatavibus; regnante rege G[arcia] in Pampilona, et Alava, et Bizcaia, et in Tutela; episcopo L[ope], cujus interventu et auctoritate hanc cartam facio, existente animarum procuratore in Pampilona; episcopo D[odo] in Osca, episcopo M[ichaele] in Tirassona, episcopo S[ancio] in Calahorra et in Nagera. Fiat, Fiat. Ego P. prefati Kaixal capellanus, licet indignus, hanc cartam scripsi et hoc signum (seing) posui.